Nico Braun
Den Nico Braun, gebuer de 26. Oktober 1950 an der Stad Lëtzebuerg, ass ee fréiere lëtzebuergesche Foussball-Nationalspiller.

No sengem Debut an der Union zu Lëtzebuerg (1968-1971) ass hien an d'Bundesliga spille gaangen, an zwar bei Schalke 04 (1971-1973). Hien huet 1972 mat deem Club den DFB-Pokal gewonnen a gouf däitsche Vizemeeschter.

Duerno goung hien op Metz bei den Éischtdivisiounsclub FC Metz (1973-1978), wou hie Stiermer war. Hien huet do a fënnef Joer an an 170 Matcher 98 Goler geschoss (dat bescht wat Metz bis elo hat). Wärend zwou Saisonen huet hie mam Argentinier Hugo Curioni een effikassen Duo am Stuerm gemaach. Déi zwéi kruten de Spëtznumm les artilleurs de Metz.

Tëscht dem 16. Abrëll 1970 an dem 26. Mäerz 1980 huet hien a 40 Matcher fir déi lëtzebuergesch Foussballnationalekipp 9 Goler geschoss.

Zum Schluss vu senger Carrière huet hie beim Charleroi SC (1978-1980), zu Diddenuewen (1980-1981) an nees bei der Union (1981-1985) gespillt.

Gebuer 1950
Spiller vun der lëtzebuergescher Foussballnationalekipp